[{"text_idx": "#000000", "text": "Toimunud so\u0303ja- ja katastroofimeditsiini konverentsid"}, {"text_idx": "#000001", "text": "Tartus toimus rahvusvaheline NATO meditsiiniohvitseride kursus"}, {"text_idx": "#000003", "text": "\u201e2019. aastal toimus MMCC poolt korraldatud meditsiini staabiohvitseride va\u0308ljao\u0303ppealane seminar Saksamaal. Seal to\u0303deti, et sellised spetsialiseeritud meditsiiniohvitseride kursused, mis keskenduvad meditsiiniplaneerimise o\u0303petamisele konventsionaalse so\u0303ja tingimustes, puuduvad enamiku riikide koolitussu\u0308steemides,\u201c u\u0308tles Kaitseva\u0308e Akadeemia so\u0303ja- ja katastroofimeditsiinikeskuse u\u0308lem kolonelleitnant Ahti Varblane. \u201eKuna Eestis oli KVA-s selle taseme kursus varasemalt toimunud ASMOC-i nime all, siis otsustati selle kursuse baasil arendamist NAMSOC-na ning koosto\u0308o\u0308s MMCC-ga ja\u0308tkatakse jalava\u0308ebrigaadi tasandi meditsiiniplaneerijate kursuste la\u0308biviimist Eestis ka edaspidi,\u201c u\u0308tles kolonelleitnant Ahti Varblane."}, {"text_idx": "#000004", "text": "Kursuslastele anti teadmised brigaadi ning selle meditsiiniu\u0308ksuste vo\u0303imekusest ja rollist diviisi koosseisus, samuti logistika ja meditsiinilise toetuse vahelistest seostest. Seda ko\u0303ike selleks, et o\u0303ppurid oskaksid planeerida ja juhtida meditsiinialast tegevust brigaadi vo\u0303i diviisi staabi tasandil erinevatel kaitse-, pealetungi-, rahuvalve- vo\u0303i u\u0308hendoperatsioonidel."}, {"text_idx": "#000005", "text": "Lisaks teoreetilistele tundidele ma\u0308ngisid kursuslased lauao\u0303ppuse kaudu la\u0308bi brigaadi tasandini so\u0303jalise meditsiiniketi planeerimist ja toimimist. Lauao\u0303ppuse tegevused toimusid Eesti kaardil rahvusvahelise diviisi koosseisu kuuluvate brigaadidega. Lauao\u0303ppusele ja\u0308rgnes ka ringka\u0308ik Eestis maastikupunktidel, kus lauao\u0303ppusel harjutati ning ka ku\u0308laska\u0308ik Tartu U\u0308likooli Kliinikumi ja Lo\u0303una-Eesti Haiglasse Vo\u0303rus"}, {"text_idx": "#000006", "text": "O\u0303ppuritena osales kursusel kokku 22 meditsiiniohvitseri riigist. Kursuse o\u0303petava kooseisu suuruseks oli 9 ning ho\u0303lmas nii MMCC/EMC kui ka Kaitseva\u0308e Akadeemia ja selle so\u0303ja- ja katastroofimeditsiinikeskuse arste ja spetsialiste. Lisaks osales ku\u0308lalisesinejana teiste seas ka MMCC/EMC u\u0308lem brigaadikindral Stefan Kowitz ja Ukraina relvajo\u0303udude peaarst mo\u0303jusa loenguga nende so\u0303jameditsiinikogemusest praeguse so\u0303ja kontekstis."}, {"text_idx": "#000007", "text": "Kaitseva\u0308e Akadeemia koosseisu kuuluva so\u0303ja- ja katastroofimeditsiinikeskuse u\u0308lesanne on viia la\u0308bi kaitseva\u0308elaste, reservmeedikute ja meditsiiniu\u0308lio\u0303pilaste so\u0303ja- ja katastroofimeditsiinialast va\u0308ljao\u0303pet. Lisaks vastutab keskus Eestis ka so\u0303ja- ja katastroofimeditsiini valdkonna teadus- ja arendustegevuse eest."}, {"text_idx": "#000008", "text": "Kaitseva\u0308e Akadeemia on Eesti ainus riigikaitseline ko\u0303rgkool, kus koolitatakse ohvitsere ja allohvitsere kaitseva\u0308ele ja Kaitseliidule. Lisaks pakub Kaitseva\u0308e Akadeemia so\u0303java\u0308elist ta\u0308iendkoolitust ja korraldab riigikaitsega seotud teadus-ja arendustegevust."}, {"text_idx": "#000009", "text": "Tule vaata ringi Kaitseva\u0308e Akadeemia peahoones"}, {"text_idx": "#000010", "text": "Juhtimise ja pedagoogika konverents \u201cKaitsetahe\u201d 2022"}, {"text_idx": "#000012", "text": "Karja\u0308a\u0308r maava\u0308es Karja\u0308a\u0308r mereva\u0308es Karja\u0308a\u0308r o\u0303huva\u0308es"}, {"text_idx": "#000014", "text": "O\u0303ppeto\u0308o\u0308vaatlus Mentorlus H.U.V.I. seminarid Ka\u0308Ru kohvipausid"}]